KOMMISSIONENS FORORDNING (EF) Nr. 1196/95 af 24. maj 1995 om midlertidig suspension af forudfastsættelse af eksportrestitutionerne for visse mejeriprodukter og om fastsættelse af, i hvilket omfang ansøgninger om eksportlicenser som omhandlet i forordning (EF) nr. 974/95 om overgangsforanstaltninger ved iværksættelsen af Uruguay-rundens landbrugsaftale kan imødekommes i sektoren for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sverige tiltrædelse og forordning (EF) nr. 3290/94 (2),
under henvisning til Rådets forordning (EØF) nr. 876/68 af 28. juni 1968 om fastsættelse af de almindelige regler for ydelse af eksportrestitutioner for mælk og mejeriprodukter og om kriterierne for fastsættelse af restitutionsbeløbet (3), senest ændret ved forordning (EF) nr. 776/94 (4), særlig artikel 5, stk. 4, andet afsnit,
under henvisning til Kommissionens forordning (EØF) nr. 2729/81 af 14. september 1981 om de særlige gennemførelsesbestemmelser for ordningen med import- og eksportlicenser og ordningen med forudfastsættelse af restitutioner for mælk og mejeriprodukter (5), senest ændret ved forordning (EF) nr. 1094/95 (6), særlig artikel 10a, stk. 5, og
ud fra følgende betragtning:
Markedet for visse mejeriprodukter er præget af usikkerhed; de nuværende restitutioner for disse produkter kan medføre forudfastsættelse af restitutionen i spekulationsøjemed; udstedelsen af licenser for de mængder, der er ansøgt om, kan resultere i en overskridelse af de mængder, der svarer til den normale afsætning af de pågældende produkter som defineret i Kommissionens forordning (EF) nr. 974/95 (7); forudfastsættelsen af restitutionen for de pågældende produkter bør suspenderes midlertidigt, og de nedsættelseskoefficienter, der skal anvendes for visse mængder, der er ansøgt om, bør fastsættes -
UDSTEDT FØLGENDE FORORDNING:
Artikel 1
1. Forudfastsættelsen af eksportrestitutionen for mejeriprodukterne henhørende under KN-kode 0401, 0402, 0403 10 22, 0403 10 24, 0403 10 26, 0403 10 32, 0403 10 34, 0403 10 36, 0403 90, 0404 90 og 0406 suspenderes med hensyn til ansøgninger om de i artikel 1, stk. 1, i forordning (EF) nr. 974/95 omhandlede licenser fra den 25. til den 29. maj 1995.
2. Ansøgninger om licenser med forudfastsættelsen af restitutionen som omhandlet i stk. 1, der er til behandling, og hvor licenserne skulle have været udstedt fra den 25. maj 1995, med undtagelse af de i stk. 3 omhandlede licenser, for hvilke der er fastsat en nedsættelseskoefficient, imødekommes ikke.
3. Den i artikel 10a, stk. 5, i forordning (EØF) nr. 2729/81 omhandlede nedsættelseskoefficient for de ansøgninger om eksportlicenser, der blev indgivet den 19. maj 1995, bortset fra ansøgninger om de i artikel 44, stk. 1, i forordning (EF) nr. 3719/88 omhandlede attester for mejeriprodukter henhørende under de i kolonne 1 i bilaget omhandlede KN-koder er anført i kolonne 2 i bilaget.
Artikel 2
Denne forordning træder i kraft den 25. maj 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. maj 1995.